**Zmluva o výpožičke**

**Uzatvorená podľa § 659 a nasl. Občianskeho zákonníka a podľa zákona č.138/1991 Zb. o majetku obcí v znení neskorších predpisov, VZN č. 120/2011 Mesta Čadca upravujúce zásady hospodárenia a nakladania s majetkom mesta Čadca**

**Požičiavateľ:** Dom kultúry v Čadci

 Sídlo: Matičné námestie 1434/11, 022 01 Čadca

 V zastúpení: Mgr. Kullová Ľubica

 IČO:37798740

 Kontaktná osoba: Bc. Mária Oslovičová

 (ďalej len „požičiavateľ“)

**Vypožičiavateľ: Kysucké kultúrne stredisko v Čadci**

Sídlo: Moyzesova 50, Čadca

 V zastúpení: Mgr. Silvia Petreková

 Kontaktná osoba: Mgr. Simona Melicherová

 (ďalej len „vypožičiavateľ“)

uzatvárajú túto zmluvu o výpožičke (ďalej len „zmluva“)

**Článok 1**

**Predmet výpožičky a predmet zmluvy**

1. Predmetom výpožičky sú priestory KIC.
2. Požičiavateľ na základe tejto zmluvy prenecháva vypožičiavateľovi na bezplatné dočasné užívanie priestorov KIC, ktoré budú využívané na výstavy, stretnutia Stružielky, na recitačné , spevácke a iné súťaže na základe súhlasu MESTA ČADCA.
3. Vypožičiavateľ prehlasuje, že mu je známy súčasný stav predmetu výpožičky a v takomto stave ho preberá a to v rozsahu stanovenom touto zmluvou.

**Článok 2**

**Účel a doba výpožičky**

1. Účelom výpožičky je užívanie predmetu výpožičky priestory KIC.
2. Zmluva sa uzatvára na dobu určitú a to od **01.06.2018 do 31.05.2019.**

**Článok 3**

**Práva a povinnosti zmluvných strán**

1. Vypožičiavateľ sa zaväzuje užívať nebytové priestory a jeho zariadenie len v rozsahu a na účel dohodnutý v tejto zmluve.
2. Vypožičiavateľ prehlasuje, že bol oboznámený s pokynmi, smernicami a pravidlami požičiavateľa pre prevádzku budovy, s protipožiarnymi a bezpečnostnými opatreniami a tieto sa zaväzuje dodržiavať.
3. Vypožičiavateľ je povinný bez zbytočného odkladu oznámiť požičiavateľovi potrebu opráv, ktoré má vypožičiavateľ urobiť, a umožniť vykonanie týchto opráv a iných nevyhnutných opráv, inak vypožičiavateľ zodpovedá za škodu, ktorá nesplnením tejto povinnosti vznikla.
4. Vypožičiavateľ nesmie bez predchádzajúceho súhlasu požičiavateľa vykonávať stavebné úpravy na predmete výpožičky.
5. Vypožičiavateľ nie je oprávnený prenechať vypožičané priestory do užívania tretím osobám.
6. Vypožičiavateľ zodpovedá za škodu spôsobenú na vypožičaných priestoroch ním, jeho zamestnanci a tretími osobami v plnej výške. V prípade vzniku takýchto škôd, je vypožičiavateľ povinný uhradiť požičiavateľovi skutočnú škodu. Škoda sa uhrádza v peniazoch, ak však o to poškodený požiada a aj je to možné a účelné, uhrádza sa škoda uvedením do pôvodného stavu.
7. Požičiavateľ si vyhradzuje právo vstupu ním určeného zástupcu do vypožičaných priestorov za účelom kontroly dodržiavania tejto zmluvy. Vypožičiavateľ je povinný umožniť vstup do vypožičaných priestorov takejto osobe a to bezodkladne po oznámení žiadosti o vstup do vypožičaných priestorov.
8. Vypožičiavateľ sa zaväzuje udržiavať poriadok a čistotu v priestoroch, ktoré sú predmetom výpožičky.
9. Vypožičiavateľ je povinný vo všetkých materiáloch vydaných k podujatiam (pozvánky, bulletiny...) uvádzať, že akciu podporilo Mesto Čadca a na svojich podujatiach umiestňovať reklamný baner Mesta Čadca.
10. Požičiavateľ zabezpečí, aby tieto žiadosti na ďalšie obdobie boli prerokované v MZ Mesta Čadca.

**Článok 4**

**Skončenie výpožičky**

1. Požičiavateľ môže odstúpiť od zmluvy ak: vypožičiavateľ užíva nebytový priestor v rozpore so zmluvou, dôjde k inému závažnému porušeniu zmluvy.
2. Po skončení výpožičky je vypožičiavateľ povinný vrátiť nebytový priestor v stave v akom ho prevzal s prihliadnutím na obvyklé opotrebenie.

**Článok 5**

**Záverečné ustanovenia**

1. Ostatné práva a povinnosti, ktoré nie sú upravené touto zmluvou sa riadia Občianskym zákonníkom a zákonom č. 138/1991 Zb. o majetku obcí v znení neskorších predpisov, VZN č. 120/2011 Mesta Čadca upravujúce zásady hospodárenia a nakladania s majetkom mesta Čadca.
2. Zmeny a dodatky tejto zmluvy je možné robiť len formou písomných a očíslovaných dodatkov, podpísaných oboma zmluvnými stranami.
3. Na úseku požiarnej ochrany a bezpečnosti a ochrany zdravia pri práci zodpovedá vypožičiavateľ za vypožičané priestory v zmysle platných predpisov.
4. Zmluva nadobúda platnosť a účinnosť dňom jej podpísania zmluvnými stranami.
5. Zmluva je vyhotovená v troch rovnopisoch, z ktorých jeden obdrží vypožičiavateľ a dva požičiavateľ.

Za požičiavateľa Za vypožičiavateľa

 V Čadci dňa 31.05.2018 V Čadci dňa 31.05.2018

 ................................ ................................